בני אהובה/הלכות אישות/ה/כט
הלכות אישות/ה/כט

האומר לאשה התקדשי לי בכוס וכו'. עיין בבית שמואל סימן כ"ט ס"ק כ"ב דחילק בין האומר בכוס זה להאומר כוס של יין דאז ודאי כונתו על היין ולא על הכוס וראייתו מדלקמן סימן ל"ח סעיף כ"ד אם אמר כוס של יין ונמצא דבש אינה מקודשת ומתניתין היא במסכת קידושין ודבריו אלו הם נכונים בסברא והן בריטב"א למסכת קידושין אבל מהך דאמר כוס של יין ונמצא דבש אין ראיה דודאי הכוסות ליין ודבש מתחלפים ואיכות של זה לא כאיכותו של זה ואף גם בעצם הכוסות יש טעות שאמר לה בכוס של יין והיה של דבש וא"כ אין כאן ראיה כלל.